Георг Хервег
Напред!

Превод от немски: Николай Марангозов, —

chitanka.info

Ти сне любовните вериги,

но другите защо стоят?

С омразата си разломи ги

и викай любовта на съд!

Духът сега за да живее,

сърцето трябва да изтлее!

Разбивай старите окови,

върви към хоризонти нови!

                        Напред! Напред!

Сърцето си с тъга прекърши,

но мъст във твоя меч гори.

Дигни го! Щом борбата свърши,

живей пак с песни и игри!

Любов, разбий се о скалите

по-гордо, чуй, шумят вълните!

Рухни, сърце, за правда свята —

борци очаква свободата!

                        Напред! Напред!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.